钦定古今图书集成/明伦汇编/宫闱典/第023卷 > 《治平皇太后册宝乐章三首》同前
## 钦定古今图书集成/明伦汇编/宫闱典/第023卷 > 《治平皇太后册宝乐章三首》同前

皇帝升坐乾安

王化之始，治繇内孚。时庸作命，玉简金书。磬筦在庭，
其纵绎如。天临法扆，礼与诚俱。

太尉等奉册宝入门，《正安》

晬仪临拱，丕命明敭。鸾回宝势，鸿贯瑶光。礼成乐备，
德裕名芳。肇基王化，永懋天祥。

皇帝降坐乾安

衮衣绣裳，严威肃壮。八音具张，簨簴龙骧。玉简瑶章，
金书煌煌。寿千万年，与天比长。